Odense Adresse-Contoirs Efterretninger, 1838-12-31
Odense. Ved den sidste Generalforsamling i Fyens Stifts Læseforening begyndte Formanden, Dr. Kalkar, Forhandlingerne med Yttringer af den Tilfredshed, Læse foreningen havde vakt, idet bestandig nye Medlemmer optoges; (for Øieblikket bestaaer Foreningen af over 210 Medlemmer af de forskjelligste Stænder). Han bevidnede Hr. Catechet Cohen Foreningens Tak for den Nidkjærhed, og Omhu, han havde viist den, ved at bestyre Bibliotheket; derpaa vedtoges adskillige administrative Sager. Overeensstemmende med Lovens §24, som siger: "Ethvert Medlem, som vil fremsætte et Andragende, Forslag eller Anke, kan gjøre dette til Generalforsamlingen, oplæste Formanden det af ham og Pastor Borch forfattede Forslag om Proprietair Hansens Brug af Pressen, i sit Sendebrev til Biskop Faber. Da dette var oplæst, og Forskjellige havde tiltraadt Forslaget, i Anledning af nogle Yttringer af Hr. Proprietair Hansen, opfordrede Formanden Forsamlingen til at yttre sig; men da Jngen uden Hr. Hansen, uagtet de gjentagne Opfordringer, begjærede Ordet, sagde Formanden i det Væsentlige Følgende: "At han Jntet havde at tilføie til det motiverede Forslag; kun vilde han gjøre Forsamlingen opmærksom paa, at han var overbeviist om, at Alle vare enige i, at der var een, "Ting, som var Enhver, Høi eller Lav, Riig eller Fattig, Ung eller Gammel det Dyrebareste, nemlig Æren; Jngen kunde taale, at den angrebes. Tillod et enkelt Menneske sig at angribe en Andens Ære, da havde den Fornærmede vel, naar en Jnjuriant var gaaet saa vidt, at han kunde indstævnes for den juridiske Domstol, denne Udvei; men deels vare i de færreste Tilfælde Udtrykkene, saaledes, at dette kunde skee; deels varede en saadan "Retssag i Regelen saalænge, at Publikum for det Meste havde glemt, hvad Sagen var om, naar Dommen faldt. "Langt sikkrere var den moralske Dom; her havde Enhver kun at gjøre Gud og sin Samvittighed Regnskab. "Jsær for en Forening, som denne, var det af Vigtighed, at den udtalte sig, da her mange Mennesker kom sammen og mangt et Ord kunde blive sagt, som Man ikke strax ønskede udbragt paa Prent. Men naar et Medlem erklærede, at, hvis en Mand fik Forsvarere, saa vilde han angribe ham desto stærkere, saa var dette en høist farlig "Sag for Foreningen. Endskjøndt Proponenterne vidste, hvad de havde at vente sig af Den, mod hvem Forslaget var, saa havde de dog paa det Røieste raadført sig med deres inderste Bevidsthed, navnligen maatte Formanden fornægte Alt, hvad han havde talet og skrevet i "Publikum, hvis han et Øieblik vilde betænke sig paa at træde frem, uden Hensyn til Følgerne, hvor det gjaldt "Sandhedens Sag." Overeensstemmende med Lovens § 3: Den afgjørende Bestemmelse i Selskabets Anligliggender har Generalforsamlingen, hvor Sagerne afgjøres ved simpel Stemmefleerhed, sattes Sagen, da Jngen, uagtet Opfordring, begiærede Ordet, til Afstemning, og sagdes det fast til Enhver af de 74 Stemmegivende: De, der misbillige Proprietair Hansens Skrift og ønske, at Selskabet skal give en Erklæring, lægge til Ja, de Andre til Nei. Udfaldet er bekjendt. - Foruden de for meldte Beviser paa almindelig Velvillie, har Hs. K. H. Prinds Christian Frederik givet Foreningen et nyt Beviis paa Høisammes Tilfredshed, idet han har tilladt, at af hans Bibliothek paa Odense Slot, saadanne Bøger maatte udtages, der kunde være Foreningen til Nytte, forfra samme at udlaanes. Ogsaa har en anden Hædersmand her i Byen, som ikke er Medlem af Foreningen, skjænket samme endeel kostbare Bøger, ledsaget af en opmuntrende Skrivelse; ligeledes er Bestyrelsen bleven underrettet om, at det Kongelige Akademie for de skjønne Kunster vil tilstille Foreningen Overbygningsmester, Conferentsraad Hansens Værk over Bygninger. Da Damer nu ogsaa kunne blive Medlemmer af Læseforeningen, vil den have megen Leilighed til at udvide sin Virksomhed. (Meddeelt.)